PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege privind aprobarea Ordonanţei Guvernului nr. 4/2012 pentru modificarea  Legii bibliotecilor nr. 334/2002 

Proiectul de Lege privind aprobarea Ordonanţei Guvernului nr. 4/2012 pentru modificarea Legii bibliotecilor nr. 334/2002, a fost transmis Comisiei cu adresa nr. PL-x 162 din 29 mai 2012. 


Comisia pentru cultură, arte, mijloace de informare în masă a fost sesizată în fond cu Proiectul de Lege privind aprobarea Ordonanţei Guvernului nr. 4/2012 pentru modificarea Legii bibliotecilor nr. 334/2002, spre avizare fiind transmis Comisiei pentru buget, finanţe şi bănci şi Comisiei juridice, de disciplină şi imunităţi, care au transmis avize favorabile.
În redactarea raportului, Comisia a ţinut cont de avizul favorabil, cu observaţii, nr. 69 din 25.01.2012, emis de Consiliul Legislativ, precum şi de Punctul de vedere al Guvernului care susţine adoptarea acestui proiect de lege. 

Prin obiectul de reglementare şi conţinutul său, proiectul de lege face parte din categoria legilor ordinare. 

Senatul, în calitate de primă Cameră sesizată, a adoptat Proiectul de Lege privind aprobarea Ordonanţei Guvernului nr. 4/2012 pentru modificarea Legii bibliotecilor nr. 334/2002, în condiţiile articolului 115, alineatul (5) teza a III a din Constituţia României, republicată, în şedinţa  din data de 21 mai 2012.
Proiectul de lege are ca obiect de reglementare modificarea Legii bibliotecilor nr. 334/2002, republicată, cu modificările şi completările ulterioare, în sensul instituirii unui nou sistem de finanţare a Bibliotecii Naţionale a României, prin constituirea de venituri proprii din activităţii adiacente, cum ar fi valorificarea colecţiilor pe care le deţine, administrarea mai eficientă a spaţiilor deţinute, realizarea de parteneriate şi obţinerea de sponsorizări.

Proiectul de lege a fost dezbătut în şedinţele Comisiei din datele de 4,11 septembrie şi  2 octombrie 2012.
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, din partea Ministerului Culturii şi Patrimoniului Naţional, domnul Sergiu Nistor, secretar de stat şi doamna Irina Cajal, subsecretar de stat. 

La lucrările Comisiei au fost prezenţi 14 deputaţi din totalul de 18 membri ai Comisiei. 

Raportul Comisiei a fost adoptat cu unanimitate de voturi.

Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională pentru această iniţiativă legislativă. 

În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege privind aprobarea Ordonanţei Guvernului nr. 4/2012 pentru modificarea Legii bibliotecilor nr. 334/2002, cu amendamente.

PREŞEDINTE,



  SECRETAR,


    
        Raluca TURCAN

                  Florin-Costin PÂSLARU
                           Şef Birou,                                                                                     Consilier parlamentar,

                       Cristina DAN                                                                                           Dan KALBER 





                                                Amendamente admise
	Nr. Crt.
	Text Ordonanţa Guvernului nr. 4/2012 pentru modificarea Legii bibliotecilor nr. 334/2002
	Text

Senat
	Text  propus de Comisie

(autorul amendamentului)
	Motivarea

amendamentelor propuse



	1.
	
	LEGE privind aprobarea Ordonanţei Guvernului nr.4/2012 pentru modificarea Legii bibliotecilor nr. 334/2002
	Nemodificat
	

	2.
	
	Articol unic. – Se aprobă Ordonanţa Guvernului nr. 4/2012 pentru modificarea Legii Bibliotecilor  nr. 334/2002, adoptată în temeiul art. 1 pct.1.8 din Legea nr. 284/2011 privind abilitarea Guvernului de a emite ordonanţe.
	Articol unic – Se aprobă Ordonanţa  Guvernului nr. 4 din 25 ianuarie 2012 pentru modificarea Legii bibliotecilor nr. 334/2002, adoptată în temeiul art.1 pct.1.8 din Legea nr. 284/2011 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 71 din 30 ianuarie 2012, cu următoarele modificări:
	Tehnica legislativă

	3.
	Titlul ordonanţei:
                ORDONANŢĂ

Pentru modificarea Legii bibliotecilor  nr. 334/2002
	Nemodificat
	Nemodificat
	

	4
	Art. I. - Legea bibliotecilor nr. 334/2002, republicată, în Monitorul Oficial al României, Partea I, nr. 132 din 11 februarie 2005, cu modificările şi completările ulterioare, se modifică după cum urmează: 
   1. Alineatul (3) al articolului 12 va avea următorul cuprins: 

   "(3) Biblioteca Naţională a României este instituţie publică finanţată din venituri proprii şi din subvenţii acordate de la bugetul de stat, prin bugetul Ministerului Culturii şi Patrimoniului Naţional."
   2. Alineatul (1) al articolului 40 va avea următorul cuprins: 

"(1) Documentele aflate în colecţiile bibliotecilor, care au statut de bunuri culturale comune, nu sunt active fixe corporale şi sunt evidenţiate în documente de inventar; fac excepţie bunurile culturale care fac parte din patrimoniul cultural naţional mobil, constituite în colecţii speciale, fiind considerate active fixe corporale şi evidenţiate, gestionate şi inventariate în conformitate cu prevederile legale." 

   
Art. II. -   (1) Se autorizează Ministerul Finanţelor Publice să introducă, la propunerea ordonatorului principal de credite, modificările ce decurg din aplicarea prevederilor art. I în structura bugetului de stat şi a bugetului Ministerului Culturii şi Patrimoniului National pe anul 2012. 

   (2) Se autorizează Ministerul Culturii şi Patrimoniului Naţional să detalieze modificarile prevazute la alin. (1) şi să introducă modificările corespunzătoare în anexele la bugetul propriu. 

   
Art. III. -     Modificările în execuţia bugetului de stat pentru anul 2012, ce decurg din aplicarea prevederilor prezentei ordonanţe, se efectuează pe baza instrucţiunilor elaborate de Ministerul Finanţelor Publice şi comunicate Ministerului Culturii şi Patrimoniului Naţional. 


	
	1. La Articolul I, pct. 2 alineatul (1) al articolului 40 se modifică şi va avea următorul cuprins:
“Art. 40.- (1) Documentele aflate în colecţiile bibliotecilor, care au statut de bunuri culturale comune, în sensul prezentei legi, nu sunt active fixe corporale şi sunt evidenţiate în documente de inventar; bunurile culturale care fac parte din patrimoniul cultural national mobil, în conformitate cu  prevederile Legii nr. 182/2000 privind protejarea patrimoniului cultural naţional mobil, republicată cu modificările şi completările ulterioare, constituite în colecţii speciale, fiind considerate active fixe corporale şi evidenţiate, gestionate şi inventariate în conformitate cu prevederile legale." 
(Amendament propus de domnul deputat Márton Árpád Francisc)

Nemodificat

Nemodificat
	Pentru o formulare mai completă şi mai explicită.


La finalul dezbaterilor membri Comisiei au hotărât cu unanimitate de voturi să propună plenului un raport de adoptare a  Proiectul de Lege privind aprobarea Ordonanţei Guvernului nr. 4/2012 pentru modificarea Legii bibliotecilor nr. 334/2002, cu amendamente.

     PREŞEDINTE,                                                                                           SECRETAR,
   Raluca TURCAN                                                                                Florin Costin PÂSLARU
      Şef birou                                                                                                                                 Consilier parlamentar,                        


  Cristina DAN                                                                                                                    
                               Dan KALBER,
PAGE  
1

